Carsten B. Conradi

Carsten Balthazar Conradi (født 18. desember 1799 i Fredrikshald, død 2. juli 1862 i Drammen) var en norsk politiker, jurist og embedsmann. 

Han arbeidet i justisdepartementet fra 1825 til 1829, var auditør i artilleribrigaden fra 1829 til 1833, assessor i Bergens stiftsoverrett fra 1833 til 1839, byfogd i Bergen fra 1839 til 1848, og sorenskriver i Lier fra 1848. Han ble valgt som stortingsrepresentant for Bergen på Stortinget i periodene 1836-1841. I 1837 og 1838 var han ordfører i Bergen.Bergen kommune: Ordførere i Bergen kommune fra 1837 - 2007   

Etter hans anmodning ble det 28. desember 1837 foreslått at bystyret skulle forholde seg til et nærmere fastsatt reglement, «for til forsamlingen at indkomme med indstilling om, hvorvidt der bør fastsættes noget reglement for dens fremtidige forhandlinger, samt, om dette maatte antages, at fremkomme med forslag til et saadant reglement». Dette reglementet ble vedtatt 28. desember 1838 og ble stående uforandret inntil det ble revidert i 1904.Bergen 1814-1914 bind 1, Bergens Kommunale styres historie og utviklingen siden 1837, side 99, av Vilhelm Lie. Verkets redaktører er Carl Geelmuyden og Haakon Schetelig. Utgitt på John Griegs forlag i 1914.

 Referanser 

 Kilder 
Lindstøl, Tallak:Stortinget og Statsraadet 1814-1914. Kristiania, 1914

 Eksterne lenker 


Kategori:Stortingsrepresentanter 1836–1838
Kategori:Stortingsrepresentanter 1839–1841
Kategori:Stortingsrepresentanter for Hordaland
Kategori:Ordførere i Bergen
Kategori:Sorenskrivere
Kategori:Personer fra Halden kommune